CELEX: 32010R0848
Language: lt
Date: 2010-09-27 00:00:00
Title: 2010 m. rugsėjo 27 d. Komisijos reglamentas (ES) Nr. 848/2010, kuriuo 2010–2011 prekybos metais nukrypstama nuo Tarybos reglamento (EB) Nr. 1234/2007 63 straipsnio 2 dalies a punkto nuostatų dėl datų, iki kurių pranešama apie cukraus pertekliaus perkėlimą į kitus metus

28.9.2010   
            
            
               LT
            
            
               Europos Sąjungos oficialusis leidinys
            
            
               L 253/1
            
         KOMISIJOS REGLAMENTAS (ES) Nr. 848/2010
   2010 m. rugsėjo 27 d.
   kuriuo 2010–2011 prekybos metais nukrypstama nuo Tarybos reglamento (EB) Nr. 1234/2007 63 straipsnio 2 dalies a punkto nuostatų dėl datų, iki kurių pranešama apie cukraus pertekliaus perkėlimą į kitus metus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 85 straipsnio c punktą kartu su 4 straipsniu,
   kadangi:
   
               (1)
            
            
               Pagal Reglamento (EB) Nr. 1234/2007 63 straipsnio 2 dalies a punktą kiekviena įmonė, nusprendusi į kitus metus perkelti visą savo produkcijos perteklių ar jo dalį, viršijančią jos cukraus kvotą, apie savo sprendimą atitinkamai valstybei narei turi pranešti iki datos, kurią ta valstybė narė nustato laikydamasi tame straipsnyje nustatyto laikotarpio.
            
         
               (2)
            
            
               Siekiant palengvinti nekvotinio cukraus tiekimą Sąjungos rinkai ir kartu leisti įmonėms reaguoti į nenumatytus paklausos pokyčius per paskutinius 2010–2011 prekybos metų mėnesius, valstybėms narėms reikia sudaryti galimybes nustatyti vėlesnes įmonėms taikomas datas, iki kurių jos gali pranešti apie perteklinio cukraus, perkeltino į kitus metus, kiekį.
            
         
               (3)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 1234/2007 63 straipsnio 2 dalies a punkto, 2010–2011 prekybos metais įmonės, kurios pagal to reglamento 63 straipsnio 1 dalį nusprendė į kitus metus perkelti cukraus kiekį, apie tai atitinkamą valstybę narę informuoja iki datos, kurią nustato ta valstybė narė ir kuri yra ne anksčiau kaip 2011 m. vasario 1 d. ir ne vėliau kaip rugpjūčio 15 d.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2010 m. spalio 1 d. iki 2011 m. rugsėjo 30 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. rugsėjo 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.